
REFERAT

privind aprobarea Planului Urbanistic de Detaliu „Locuinte colective cu parter comercial S+P+3E+2Er” str. Virgil Oniţiu nr. 13-15, Timişoara

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. U92007-003822/05.06.2007, cu completarile ulterioare conform fisei anexa, prin care se solicită avizarea din punct de vedere urbanistic a Planului Urbanistic de Detaliu „Locuinte colective cu parter comercial S+P+3E+2Er” – strada Virgil Oniţiu nr. 13-15, Timişoara
Având în vedere cerinţele Certificatului de Urbanism nr. 6156 din 24.09.2007.

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic de Detaliu „Locuinte colective cu parter comercial S+P+3E+2Er”– strada Virgil Oniţiu nr. 13-15, Timişoara.
Documentaţia este iniţiată de beneficiarul S.C. BEGA TURISM S.A. şi a fost elaborată de firma de proiectare S.C. STUDIO ARCA S.R.L. Timişoara, pr. nr. 207/2007.

Terenul propus pentru construire este situat în intravilan, in zona centrală a cartierului Elisabetin şi face parte din careul delimitat de str. Coriolan Barad (fosta Giurgiu), str. Ciprian Porumbescu, str. Alexandru Odobescu şi front pe str. Virgil Onitiu.

Conform PUG Timisoara aprobat prin HCL nr. 157/2002, prelungit cu HCL nr. 139/2007, pentru zona studiata este stabilita functiunea de locuinte si functiuni complementare in regim de inaltime de P – P+2E.

Zona studiată care face obiectul acestei documentaţii, se află în zonă protejată sau de protecţie a monumentelor istorice, respectiv zone de interes deosebit pentru care au fost obtinute Avizul Comisiei Zonale a Monumentelor Istorice nr. 284/Z/16.10.2007 si Avizul Consiliului Judeţean Timiş nr. 17/26.02.2008.

Documentatia, Plan Urbanistic de Detaliu „Locuinte colective cu parter comercial S+P+3E+2Er”– strada Virgil Oniţiu nr. 13-15, Timişoara a fost introdusa si in Comisia Tehnica de Amenajare a Teritoriului si de Urbanism unde a obtinut Avizul favorabil nr. 07.III/07.06.2007.

Avand in vedere ca cele doua avize eliberate pentru documentatie, Avizul CJT si Avizul Comisiei de Monumente sunt date pe doua propuneri de mobilare diferite, documentatiea a fost introdusa in Comisia 2 de specialitate a Consiliului Local care a avizat optat pentru varianta avizata de catre Comisia de Monumente, si anume cu corpul inalt pozitionat perpendicular la strada V. Onitiu.

Prin prezentul Plan Urbanistic de Detaliu „Locuinţe colective S+P+3E+2Er”– strada Virgil Onitiu nr. 13-15, Timişoara, nu se incalca prevederile OUG nr. 114/2007 privind modificarea si completarea OUG nr. 195/2005 privind protectia mediului.

Terenul studiat, in suprafata totala de 1276 mp se aflat în proprietatea societatii S.C. BEGA TURISM S.A. si este identificat prin C.F. nr. 5443, nr. cad. 11726, in suprafaţă de 605 mp si nr. cad. 11727, in suprafata de 671 mp. Pe teren au existat mai multe constructii in regim P si P+1 care au fost desfiinţate in baza Autorizatiilor de Desfintare nr. 2294/06.10.2005 si nr. 2676/07.11.2005.

Documentaţia are drept obiectiv realizarea unei  cladiri de locuinte cu parter comercial  si parcari la subsol, in regim de inaltime de S+P+3E+2Eretras. Incinta se va amenaja cu spaţii verzi (min. 10% din suprafata terenului), platformă pentru colectarea deseurilor menajere şi parcaje ce vor deservi clădirea propusa (7 locuri in curte si 36 la subsol). 

Accesul auto pentru parcajele din incinta parcelei (cu posibilitate de întoarcere în curte) se va face de pe latura estică şi va permite accesul si maşinilor de intervenţie conform avizului Comisiei de Circulaţie nr. TH2007-002573/14.06.2007.

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. si sub rezerva dotarii in mod obligatoriu a imobilului cu lift conform reglementarilor in vigoare.

Construcţia propusă va păstra aliniamentul la frontul stradal generat de clădirile de pe str. Virgil Onitiu şi va avea regimul de înălţime maxim S+P+3E+2Er. Ultimele doua etaje se vor retrage din aliniamentul stradal pentru a nu afecta conditiile de insorire ale imobilului de vis-a-vis si pentru a expune in prim plan o cladire cu regim de inaltime P+3.

Indicii propuşi prin documentaţie sunt:

POT max = 45 %

CUT max=  3

Regim de inaltime max. S+P+3E+2Er

Spatii verzi min 10%


Se vor respecta toate condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Planul Urbanistic de Detaliu, „Locuinte colective cu parter comercial S+P+3E+2Er”–  str. Virgil Onitiu nr. 13-15, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani. 

